Andronicus I Comnenus

Andronicus I Comnenus (Graece ; natus circa 1118; mortuus 12 Septembris 1185) fuit imperator Constantinopolitanus. Andronicus fuit filius sebastocratoris Isaaci Comneni neposque imperatoris Alexii I. Sub regno consobrini sui Manuelis Comneni in exsilio multos annos vixit. Anno 1182, Alexio II imperatore sub tutela matris Mariae Antiochiae amantisque eius Alexii Comneni protosebasti, Andronicus Constantinopolim invasit, protosebastum imperatricemque interfecit; anno 1183 se imperatorem proclamavit, Alexium ipsum necavit, Agnetem filiam Ludovici VII regis Franciae, Alexio in matrimonium promissam, uxorem duxit. Anno 1185 Thessalonica a Normannis Siciliae obsessa, Andronicus a plebe cum magna saevitia interfectus est in hippodromo Constantinopolitano. De vita et morte versus prophetici relati sunt qui sic incipiunt: "".Nicetas Choniates, Historia pp. 353-354 van Dieten

 Familia 
Andronicus bis maritus est. E prima uxore, nomine incognito, genuit:
 Manuel Comnenus, 1145-1185. Is in matrimonium duxit Rusudan filiam Georgii III regis Georgiae et genuit imperatores fratres Alexium et Davidem Trapezuntinos
 Ioannes Comnenus, 1185 interfectus
 Maria Comnena quae Theodoro Synadeno nupsit
Ex amasia Theodora Comnena genuit:
 Irene Comnena, c. 1169 nata
 Alexius Comnenus, c. 1170 natus
E secunda uxore Agnete Franciae nullos filios genuit.


 Fontes rerum gestarum Andronici Comneni 
 Nicetas Choniates, Historia

 Notae 

 Bibliographia 
 "Andronicus I" in 
 Charles M. Brand, Byzantium confronts the West 1180–1204 (Cambridge, Mass. 1968) pp. 31–75
 Charles M. Brand, "The Byzantines and Saladin, 1185-1192: Opponents of the Third Crusade" in Speculum vol. 37 (1962) pp. 167-181
 Harry J. Magoulias, "Andronikos I Komnenos: A Greek Tragedy" in Byzantina Symmeikta no. 21 (2011) pp. 101–136
 Oktawiusz Jurewicz, Andronikos I. Komnenos. Amsterdam: Hakkert, 1970
 Mihai Tiuliumeanu, Andronic I Comnenul. Iași, 2000
 , vol. 1 pp. 493–638

 Nexus externi 
 John Melville-Jones, "Lust and Violence in the Life and Death of Andronicus I Comnenus"


Categoria:Imperatores Constantinopolitani
Categoria:Nati 1118
Categoria:Mortui 1185
Categoria:Necati
Categoria:Comneni
Categoria:Manuel I Comnenus
!